eid
ende mesten sal gelijck regenoeten boven en beneden
It es noch vorweerde dat de voirs steven sculdich sal
sijn te saeyen te picken en te maeyen gelijck reengenoete
boven ende beneden ende hij sal saeyen opde lande
alsulken saet ende greyn als den selven vader en sone
believe sal het zij in terwen oft bruyne coren gste
ende even zonder cost oft last des voirs vaders en
zoens ende soe waneer enich coren gebonde es soe
zullent de selve meest en wynne deylen optvelt
ende de wynne sal zijnd meests gecoren yerstwerf
inne vuen Ende oft hijs niet en doet soe sullen zijt
doen doen op zijne last It soe waneer tvoirs coren
al inne gedaen sal sijn soe sulle de voirs meests thue
moegen doen dersschen alst hen believe sal zonder
des voirs steves weeseggen ende dat gedersschen
zijnde soe sal de voirs steven den voirs meests vuen
eene sack twee oft drie oft doen vuen te thiene
oft omgaens vissenaecke binnen eenrer milen It
alsmen tvoirs coren derst dan sal steve den
dersschers den montcost geven It de wynne sal
jairlijcx zijnen meesters geve driehondt walms
elken walm van eene veltscoove ende alsmen den
walm verdect soe sal steven geven den deckers en
pleckers den cost ende halen allen den leem die
totten huysen gaen sal zonder der meesten last
ende hij sal houden de huyse vand tweester
rijckelen nederwerts It oft de huysen meer deckes
dan voirs es soe soude steven den pleckers den cost
geven It de voirs steven sal de grechte aent block
grichte en laten ten lesten jae wel ende loffelijck
gegricht It de voirs steve sal jairlijcx betalen
acht halsten corens die uute gelege gaen zonder